laion/Wikipedia-Exotic huggingface dataset:
Kallavere–Ülgase tee

Kallavere–Ülgase tee (registrinumbriga 11101) on kõrvalmaantee Maardu linnas ja Jõelähtme vallas. Tee pikkus on 5,8 km. Tee saab alguse Maardu linnas Muuga sadama tee 4. kilomeetril, läbib Uusküla, Maardu linna ning Jõelähtme valla Kallavere ja Ülgase küla. Maardu linnas läbib maantee Orumetsa, Keemikute ja Kütte tänavat. Lõpeb Ülgase külas, kust edasi läheb mustkattega tee Rebala poole ja kruusakattega tee Manniva poole. Maardu linnast väljajääv teeosa on mustkattega. Maardu linna idapiirist kuni 2,4 km-ni on tee klass V, edasi on tee klassita. Liiklussagedus jääb vahemikku 500...1000 autot ööpäevas. Maardu linnas on kiiruspiirang 50 km/h ning Kallavere ja Ülgase külas 60 km/h ja 40 km/h. Maardu linnast idasse jääv teeosa ei ole valgustatud. Kallavere–Ülgase tee ei ületa ühtegi silda, küll aga viis truupi. Teele jääb kolm bussipeatust: Nõmme talu, Rüütli ja Ülgase. Tee Kallavere ja Ülgase piiril Tee lõpuosa Ülgase külas
Antikoodon

Antikoodon (inglise anticodon) on tRNA molekulis olev kolmest nukleotiidist koosnev spetsiifiline järjestus, mis valgu biosünteesis võib mRNA komplementaarse koodoniga moodustada aluspaare. koodon Kelve, M., 2001. Molekulaarbioloogia sõnaraamat. Magistritöö. Tartu ülikool. [1] (vaadatud 03.08.2011)
Maardu mõisa tee

Maardu mõisa tee (registrinumbriga 11102) on kõrvalmaantee Maardu linnas ja Jõelähtme vallas. Tee pikkus on 3,1 km. Tee saab alguse Tallinna–Narva maantee seitsmeteistkümnendal kilomeetril Maardu linna ja Maardu küla piiril. Tee läbib Maardu linna ja Maardu küla ning lõpeb Lagedi–Kostivere tee seitsmendal kilomeetril Maardu külas. Tee ei ületa ühtegi silda, küll aga kahte truupi. Teele ei jää ühtegi bussipeatust. Tee on asfaltkattega ja tee klass on V. Liiklussagedus teel on vahemikus 200–500 autot ööpäevas. Kiiruspiirangud on tee kolmandal ja neljandal kilomeetril (70 km/h ja 50 km/h). Tee ei ole valgustatud.
Tere perestroika

"Tere perestroika" on ansambli J.M.K.E. laul kassetilt "Külmale maale" (1989). Villu Tamme – kitarr, laul Lembit Krull – basskitarr Venno Vanamölder – trummid Laulu video youtube.com Laulusõnad Tere perestroika Eesti lood kitarrile Kooriseade noot
Sha Menghai

Sha Menghai (hiina 沙孟海; Shā Mènghǎi, sünninimega Shi Wenruo (沙文若); 11. juuni 1900 – 1992) oli Hiina kalligraafiakunstnik. Ta oli ka hiina pitsatinikerdamise meister ja kunstiteoreetik. Ta oli Zhongshani ülikooli, Zhejiangi ülikooli ja 1963. aastast Hiina Kunstiakadeemia professor.
Hidalgo osariik

Hidalgo osariik on osariik Mehhiko keskosas. Osariik sai nime iseseisvussõja kangelase Miguel Hidalgo y Costilla järgi. Hidalgo osariik loodi 1869. aastal. Hidalgo osariigis asuvad tolteekide riigi pealinna Tula varemed. Hidalgo osariik on jagatud 84 kohalikuks omavalitsusüksuseks.
Jalisco osariik

Jalisco osariik on 1. järgu haldusüksus (osariik) Mehhiko lääneosas. Elanike arv on 2020. aasta rahvaloenduse kohaselt 8 348 151, millega on see elanike arvult teine osariik riigis. Osariigi pindala on 78 588 km², millega on see pindalalt seitsmes osariik. Osariigi pealinn on Guadalajara (1 385 629 elanikku 2020. aastal) ja suurim linn Zapopan (1 476 491 el.). Teised suuremad linnad on Tlaquepaque (687 127 elanikku) ja Tonalá (569 913 elanikku). Vaikse ookeani rannikul asub kuurortlinn Puerto Vallarta. Suurimad põlisrahvad on osariigis huitšolid ja nahuad. Jalisco piirneb kuue osariigiga: Nayarit, Zacatecas, Aguascalientes, Guanajuato, Colima ja Michoacán. Osariigil on 342 km pikkune rannajoon Vaikse ookeaniga. Osariiki läbib Vulkaaniline Sierra, kus asub ka osariigi kõrgeim tipp, tegevvulkaan Colima (umbes 3850 m). Osariiki ulatub Lääne-Sierra-Madre mäeaheliku lõunaosa. Osariigis asub Mehhiko suurim mageveejärv Chapala, mille pindala on 1146 km². Jaliscost on pärit mitmed Mehhiko kultuurile iseloomulikud tunnused, sh mariachi- ja ranchera-muusika, traditsiooniline toit birria ning alkohoolne jook tekiila. Tänu rikkalikule kultuuripärandile on osariigi deviis Jalisco es México ('Jalisco on Mehhiko'). Osariigi pealinn on Guadalajara. Jalisco sai Mehhiko osariigiks 23. detsembril 1823. Jalisco osariigi seadusandlik kogu on ühekojaline Kongress, kuhu kuulub 39 liiget. Kõrgeim täidesaatev võim kuulub kubernerile. 2018. aastast on osariigi kuberner Enrique Alfaro Ramírez. Jalisco osariik jaguneb 125 kohalikuks omavalitsuseks (municipios). Iga kolme aasta järel valivad omavalitsuste elanikud munitsipaalpresidendi (presidente municipal), kes juhib samal ajal valitud munitsipaalnõukogu (ayuntamiento), mis vastutab kõikide avalike teenuste olemasolu eest. Jalisco osariigi koduleht
México osariik

México osariik on osariik Mehhiko keskosas. México on rahvaarvult Mehhiko suurim osariik. Osariigi suurim linn on Ecatepec. México osariik loodi 1824. aastal. México osariigis asuvad 1. aastatuhande esimese poole Ameerika suurima linna Teotihuacáni varemed. México osariik on jagatud 125 kohalikuks omavalitsusüksuseks. México osariigi lipp
Don Juan

Don Juan on naistemehe kuju Euroopa kirjanduses. Tuntuim teos don Juanist on Wolfgang Amadeus Mozarti ooper "Don Giovanni".
Puebla osariik

Puebla osariik on osariik Mehhiko keskosas mägisel alal. Puebla osariigis asuvad Mehhiko kolm kõrgemat mäge – vulkaanid Pico de Orizaba, Popocatépetl ja Iztaccíhuatl. Puebla osariik loodi 1824. aastal. Puebla osariik on jagatud 217 kohalikuks omavalitsuseks. Puebla osariigi lipp Puebla osariigi koduleht
San Luis Potosí osariik

San Luis Potosí osariik on osariik Mehhiko keskosas. San Luis Potosí osariik loodi 1824. aastal. San Luis Potosí osariik on jagatud 58 kohalikuks omavalitsusüksuseks.
Zacatecase osariik

Zacatecase osariik on osariik Mehhiko keskosas. Osariigi tähtsamad majandusharud on mäetööstus ja põllumajandus. Zacatecase osariik loodi 1824. aastal. Zacatecase osariik on jagatud 58 kohalikuks omavalitsusüksuseks. Zacatecase osariigi koduleht
Legaaldefinitsioon

Legaaldefinitsioon on õigusaktis sisalduv definitsioon, mille eesmärk on määratleda sõna või väljendi tähendus selle õigusakti raames.
Tlaxcala osariik

Tlaxcala osariik on osariik Mehhiko keskosas. See on pindalalt Mehhiko kõige väiksem osariik. Osariigi tähtsamad majandusharud on tekstiili- ja keemiatööstus. Tlaxcala osariik loodi 1857. aastal. Tlaxcala osariik on jagatud 60 kohalikuks omavalitsusüksuseks. Tlaxcala osariigi koduleht
Sunna

Sunna (araabia keeles ‏سنة‎ 'tava, eeskuju') on suuliselt edasiantud ja hadith'idena kirjapandud islami püha pärimus prohvet Muhammadi tegudest ja ütlustest, mis on eeskujuks ja juhatuseks iga muslimi elus. Sunna on koraani järel tähtsuselt järgmine islami õiguse (fiqh) allikas. Sunniidid
Clifford D. Simak

Clifford Donald Simak (3. august 1904 – 25. aprill 1988) oli USA ulmekirjanik ja ajakirjanik. Ta on võitnud kolm Hugo auhinda ja ühe Nebula auhinna. "Nagu õieke väljal" (All Flesh is Grass). Inglise keelest tõlkinud ja järelsõna: Ralf Toming. Sari "Mirabilia". Eesti Raamat, Tallinn 1975; 2. trükk: kirjastus Birgitta, Tallinn 1994 "Libainimesed; Härjapõlvlaste kaitseala" (They Walked Like Men; The Goblin Reservation). Tõlkinud ja järelsõna: Krista Kaer. Sari "Põnevik". Eesti Raamat 1989 "Linn" (City). Tõlkinud Urmas Alas. F-sari, Varrak, Tallinn 1996 "Libahundi printsiip" (The Werewolf Principle). Tõlkinud Lennart Lepajõe. Kupar, Tallinn 1997 "Vahejaam" (Way Station). Tõlkinud Lennart Lepajõe. Tänapäev, Tallinn 2004 "Nõiutud palverännak" (Enchanted Pilgrimage). Tõlkinud Tatjana Peetersoo; järelsõna: Raul Sulbi. Kirjastus Fantaasia, Tartu 2007 "Talismani vennaskond" (The Fellowship of the Talisman). Tõlkinud Eva Luts. Fantaasia, Tartu 2007 "Jumalate valik" (A choice of gods). Tõlkinud Jaana Talja. Fantaasia, Tartu, 2017 "Suur eesõu" (The Big Front Yard); "Lõplik ravi" (Shotgun Cure). Tõlkinud Jaan Kaplinski – kogumikus "Lilled Algernonile. Anglo-ameerika kirjanike ulmelugusid". Eesti Raamat, 1976, lk 185–253 "Deserteerimine". Tõlkinud ja saatesõna: Urmas Alas – Horisont, lisa Horisont/Ekstra, 1996, nr 1, lk 1–9 Juhan Habicht, "Asimov ja Simak" – Luup 23. detsember 1996, nr 26, lk 50–51 Juhan Habicht, "Androidi enesetundest" (raamatusoovitus: "Libahundi printsiip") – Postimees: Kultuur, 21. november 1997, lk 15
Birotron

Birotron on ansambli Yes klahvpillimängija Rick Wakemani leiutatud ja David Biroga välja töötatud ja Rick Wakemani firma Birotronics, Ltd. toodetud polüfooniline elektromehaaniline ning sämplipõhine (ingl sample playback) analoog-klahvpill. Toodeti ainult 35 birotroni. Nagu mellotron, kasutas ka birotron lintidele "sämplitud" instrumente. Pilli helipank sisaldas viiulite, flöötide, puhkpillide ja inimkoori sämpleid. Pilli saab kuulda näiteks Yesi albumil "Tormato" ja Rick Wakemani sooloalbumil "Criminal Record". Mellotron Chamberlin Orchestron Optigan ondes Martenot Teremin Computer Music Melodian Fairlight CMI Prophet VS Korg Wavestation
Orchestron

Vako Orchestron on 1975. aastast David Van Koeveringi Mattel Optigani (Orchestroni peetakse Mattel Optigani "professionaalseks" variandiks) Vako Synthesizers Incorporatedi toodetud polüfooniline? sämplipõhine (ingl sample playback) iseloomuliku helipildiga klahvpill. Orchestroni helipangad olid salvestatud tselluloidist optilistele ketastele. Orchestrone toodeti 50 tükki. ... Chilton Talentmaker Birotron Chamberlin Mellotron Optigan ondes Martenot Teremin Computer Music Melodian Fairlight CMI Prophet VS Korg Wavestation
Optigan

Optigan on polüfooniline? sämplipõhine (ingl sample playback) elektrooniline muusikainstrument, mida 1971. aastast kuni 1970. aastate keskpaigani tootis Optigan Corporation. Pilli on nimetatud ka Optigani oreliks. Pilli järeltulija Orchestron on Optigani n-ö professionaalne variant, kuna algne Optigan oli suunatud tavatarbijale. Helipank oli salvestatud tselluloidist optilistele ketastele, mida saab lihtsalt vahetada. Lisaks erinevatele kõladele sisaldavad Optigani kettad ka erinevaid rütme ja rütmipillide käike, mida saab pilli paneelil asetsevate nuppude abil mängu käigus vahetada. Optigani probleemideks oli ketaste kehv vastupidavus ning instrumendi kesine helikvaliteet, mis ei lasknud iseenesest huvitava põhimõttega instrumendil populaarseks saada. Pilli otsene eelkäija oli 1936. aasta Welte Lichtton-Orgel. Orchestroni on kasutanud näiteks saksa ansambel Kraftwerk loos "Trans Europe Express". Welte Lichtton-Orgel Orchestron Chilton Talentmaker Birotron Chamberlin Mellotron ondes Martenot Teremin Computer Music Melodian Fairlight CMI Prophet VS Korg Wavestation
Prince Rupert

Prince Rupert on sadamalinn Kanadas Briti Columbia provintsis Kaieni saarel Skeena jõe suudmest põhja pool, umbes 770 km Vancouverist põhja pool. Linna pindala on 53,9 km2 ja elanike arv 12 815 (Statistics Canada, 2006). Prince Ruperti peamised tegevusalad on kalandus ja turism. https://www12.statcan.gc.ca/census-recensement/2016/dp-pd/prof/index.cfm?Lang=E
Holoplankton

Holoplankton on need planktoni organismid, kes on kogu oma elutsükli jooksul planktilised (neile vastandub meroplankton). Holoplanktoni hulka kuuluvad näiteks ränivetikad, radiolaarid, dinoflagellaadid, aerjalalised ja salbid. Meroplankton
Meroplankton

Meroplankton on planktoni need organismid, kes üksnes mingi eluperioodi on planktilised (vastanduna holoplanktonile), enamasti vastsestaadiumis. Tavaliselt mingi ajaperioodi möödudes areneb planktilistest organismist liikumisvõimeline nekton või lülitutakse merepõhja bentose (sageli sessiilselt) koosseisu. Meroplankton näiteks on merisiilikute, vähilaadsete ja enamiku kalade vastsed. Holoplankton
Lutz Heck

Ludwig Georg Heinrich Heck (23. aprill 1892 Berliin – 6. aprill 1983 Berliin) oli saksa zooloog, Berliini loomaaia direktor aastatel 1932–1945. Ta on koos oma venna Heinz Heckiga tuntud kui väljasurnud loomaliikide (sealhulgas tarva) tagasiaretaja. Hecki veis
Heinz Heck

Heinz Heck (22. jaanuar 1894 Berliin – 5. märts 1982 München) oli saksa zooloog, Müncheni loomaaia direktor. Ta on koos oma venna Lutz Heckiga tuntud kui väljasurnud loomaliikide (sealhulgas tarva) tagasiaretaja. Hecki veis
Hecki veis

Hecki veis on veisetõug, mida peetakse tarva tagasiaretiseks. Vennad Lutz ja Heinz Heck alustasid 1920. aasta paiku paralleelselt Berliini loomaaias ja Münchenis olevas Hellabrunni loomaaias tarva tagasiaretust. Lutz Heck oli sel ajal Berliini loomaaia direktor. Nad lähtusid seisukohast, et tarva geenid on tema kodustatud järglastes alles, kuigi hajutatud, ning et need on võimalik eri tõugude ristamise ja kunstliku valiku abil uuesti kokku koguda. Tarva tagasiaretust toetas valitsus, sest see töö sobis natsionaalsotsialistliku propagandaga taasluua aaria rassi idülliline ajalugu.[viide?] Heinz Heck ristas Hellabrunnis ungari stepiveiseid, šoti mägiveiseid, idafriisi veiseid, angeli veiseid, ukraina halle veiseid ja korsika veiseid. Lutz Heck kasutas Berliinis aretuseks Camarque'i veiseid, hispaania võitlusveiseid ja teisi tõuge. Tulemuseks saadud loomade välimus oli suuresti sarnane ja väliselt nad tarvast peaaegu ei erinenud, olles üksnes pisut väiksemad. Hecki veise pullid on tüüpilist musta värvi, iseloomulike sarvede ja heleda triibuga piki seljaharja. Lehmad ja vasikad on kõrbjad. Tüüpiline Hecki pull on 1,6 m kõrge ja lehm on 1,4 m kõrge. Veis kaalub 600–900 kg. Hecki veis on 20–30 cm tarvast madalam. Hecki pullid ei ole suuremad enamiku koduveisetõugude pullidest, kuid usutakse, et tarvapullid kaalusid sageli üle tonni, olles juba nii suured kui pool ninasarvikut. Teise maailmasõja lõpus Berliini kari hukkus, säilis üksnes Hellabrunnis olnud kari. Seda on ristatud hiljem veel teistegi veistega, et saada tarvale veelgi sarnasemaid loomi. Kasvu suurendamiseks prooviti teda ristata vatussi veisega, aga see põhjustas emasloomade viljatust; nähtavasti on vatussi veis lahknenud tarvast juba rohkem kui miljoni aasta eest. Vendadel Heckidel õnnestus taastada suguline dimorfism, mida polnud ühelgi lähtetõul. See tõestab, et saadud looma geneetiline kood on oluliselt muutunud. Kuid sellegipoolest jääb Hecki veis kõigest üheks koduveise tõuks. Praegu on maailmas üle 2000 Hecki veise[viide?]. "Loomade elu", 7. kd., lk. 405-406
Vällamägi

Vällamägi on Haanja kõrgustikul asuv Eesti kõrguselt teine küngas. Vällamäe kõrguseks merepinnast on 301,6 m. Suhtelise kõrguse poolest on Vällamägi Eesti kõrgeim looduslik küngas, kõrgus jalamilt tippu on 84 m. Geomorfoloogiliselt on Vällamägi Haanjamaale tüüpiline jääsulamisvee setetest koosnev moreenkattega mõhn. Selle nõlvad on väga järsud, kohati kuni 40 kraadi. Pikematel ja järsematel nõlvadel on tekkinud uhtorud. Nõlvakallete järgi liigituvad Vällamäe nõlvad keskmiselt kuni tugevalt erosiooniohtlikeks. Nõlvad on kaetud põlise loodusmetsaga.[viide?] Künka jalamil asub 17 m paksuse turbalasundiga raba ja mitu pisikest siirdesood, mis kunagi on tõenäoliselt olnud järved.[viide?] Hendrik Relve. Baltimaade kõrgeimad mäetipud asuvad Eestis. Loodus, 2005, nr 5 Eesti põhikaart 1:10 000, Maa-amet, vaadatud 17.09.2022. Egle Kaur: "Vällamägi on üks, mäele pürgijaid mitu", Eesti Loodus, 12/1999 Kui praegu on Vällamäe ametliku kõrgusena märgitud 303,9, siis LIDAR andis tulemuseks 301,2 meetrit., Delfi, 11. märts 2013
Final Fantasy

"Final Fantasy" on arvuti-rollimängude sari, mis sai alguse 1987. aastal, kui Jaapani tarkvarafirma Square andis välja esimese "Final Fantasy" mängu. Aastal 2008 on "Final Fantasy" mänge kokku 28, mille hulka kuuluvad 12 nummerdatud mängu ja 16 nn spin-off-mängu ja muud. Populaarseimaks peetakse üsna tihti sarja seitsmendat osa. Tänu mängude suurele edule on valminud ka 2 täispikka filmi. Mängusarja populaarsus aina kasvab. "Final Fantasy" mängud on võitnud palju auhindu üle terve maailma. Mängu muusika on loonu Nobou Uematsu. Final Fantasy
Corel WordPerfect Office

Corel WordPerfect Office on Corel Corporationi kontoritarkvarapakett. WordPerfect Office toetab standardseid OpenDocument (ISO/IEC 26300 ODF) ja PDF, PDF/A (ISO/DIS 32000, ISO 19005) failivorminguid. WordPerfect – tekstitöötlusprogramm tekstide-dokumentide sisestamiseks, töötlemiseks ja lihtsamaks küljendamiseks Quattro Pro – tabelarvutusprogramm Presentations – esitlustarkvara esitlusslaidide kujundamiseks ja presenteerimiseks Corel Visual Intelligence – andmeanalüüsitarkvara, mida saab siduda andmebaasidega Corel WordPerfect Lightning – digitaalne märkmik, veebipõhise andmete vahetamise jm võimalustega WordPerfect MAIL – meiliklient elektronposti kasutamiseks Corel Corporation koduleht
Brutoproduktsioon

Brutoproduktsioon ehk kogutoodang on mõiste ökoloogiast, mille all mõeldakse mingil perioodil fotosünteesil ja kemosünteesil assimileerunud energia kogust või sellele kogusele vastavat biomassi. Brutoproduktsiooni alla arvatakse ka see orgaaniline aine, mida mõõtmise käigus kasutatakse rakuhingamiseks. Primaarproduktsioon Netoproduktsioon
Netoproduktsioon

Netoproduktsioon ehk puhastoodang on mõiste ökoloogiast, mille all mõeldakse mingil perioodil assimileeritud energiakogust, lahutades viimasest maha sama ajavahemiku jooksul rakuhingamise tarbitud energia. Sageli arvutatakse need kogused ümber biomassile, mis võimaldab tulemuse anda biomassiühikutes. Kui netoproduktsioon on negatiivne, ehk süsteemis on (raku)hingamisel suurem osakaal, siis süsteemi biomassihulk väheneb. Esmasprodutsentide puhastoodangut nimetatakse esmaseks puhastoodanguks (netoprimaarproduktsioon), sekundaarprodutsentide puhastoodangut aga teiseseks puhastoodanguks. Primaarproduktsioon Brutoproduktsioon
Harilik harakkuljus

Harilik harakkuljus (Linnaea borealis) on harakkuljuseliste sugukonda harakkuljuse perekonda kuuluv rohttaim. Süsteem APG II (2003) eraldas nad omaette harakkuljuselised eraldi sugukonnaks uniohakalaadsete seltsis. Varem kuulus harakkuljuse perekond kuslapuuliste sugukonda. Harilik harakkuljus on igihaljas poolpõõsas. Taime vars on peen, läbimõõt umbes 1 millimeeter. Hariliku harakkuljuse varred kasvavad enamasti 20–40 cm pikkuseks, harva ka kuni meetriseks[viide?]. Harilikul harakkuljusel eristatakse kolme alamliiki: Linnaea borealis subsp. borealis, levinud Euroopas Linnaea borealis subsp. americana, levinud Põhja-Ameerikas Linnaea borealis subsp. longiflora, levinud Aasias Harakkuljus on tuntud eelkõige rootsi loodusteadlase Carl von Linné lemmiklillena. Paljudel portreedel on kujutatud Linnéd harakkuljus käes. Harilik harakkuljus andmebaasis eElurikkus
Masters At Work

Masters At Work on house-muusika produtsentide ja remiksijate paar Kenny 'Dope' Gonzales ja Little Louie Vega. Nad hakkasid seda nime kasutama 1990. Nad on kasutanud ka nimesid MAW, KenLou, River Ocean ja Nuyorican Soul.
Lembit Lüüs

Lembit Lüüs (23. veebruar 1910 Viljandi – 4. detsember 1999 Tallinn) oli Eesti NSV riigitegelane. Lembit Lüüs oli Eesti NSV Rahvakomissaride Nõukogu sotsiaalkindlustuse Rahvakomissar alates 25. augustist 1940 ja alates 25. märts 1946 Eesti NSV Ministrite Nõukogu sotsiaalkindlustuse minister, Eesti NSV toiduainetetööstuse minister 1944–1949 ja spordiühingu Kalev kesknõukogu esimees 1944–1950. 1944–1950 oli Lüüs spordiselts Kalevi esimees. Lembit Lüüs töötas Toiduainetööstuse Ministeeriumi Konstrueerimise ja Tehnoloogia Büroo uurimisosakonna juhatajana. Juba enne VIII pleenumit ja sealt suurema hoo sisse saanud suurpuhastus "kodanlikest natsionalistidest ja nende käsilastest" puudutasid ka teda. Lüüs arreteeriti ööl vastu 1. märtsi 1950. 15. aprillil peetud Kalevi kesknõukogu pleenumil vabastati ta Ametiühingute Nõukogu presiidiumi liikme Hamlet Tiitsu ettepanekul Kalevi esimehe kohalt ning heideti välja ka liikmeskonnast. Samal päeval saadeti ta Pagari tänavalt edasi Moskvasse Lubjankale ning hiljem edasi Lefortovo vanglasse. Ta mõisteti süüdi kodanlikus natsionalismis, määrati karistuseks 25+5 ning küüditati Vorkutasse, kus viibis 1955. aastani. Sealt vabanedes töötas Tallinnas tööjaotuse büroos. 1964 – Kalevi auliige Seadusi ja määrusi töö-, puhkeaja, tööõnnetuste vältimise ja töötervishoiu alal seletuste ja lisadega. Koostanud Lembit Lüüs ja Herbert Luha. Ilmunud Tallinnas, 1938. Kalev. Läbi sajandi. Teine osa. 1944–2001. lk 57-58. Koostajad Eugen Piisang ja Juhan Maidlo. Kirjastus Ilo. 2001. https://www.esbl.ee/biograafia/Lembit_L%FC%FCs "Aeg ajastuis ajastuid maha käib. Sepp R, Kilgas R." Originaali arhiivikoopia seisuga 20. jaanuar 2008. Vaadatud 12. mail 2008. Album Academicum Universitatis Tartuensis 1918-1944 Biograafia ESBL-is Foto
Urmas Siigur

Urmas Siigur (sündinud 18. detsembril 1956) on eesti arst ja arstiteadlane, endine Tartu Ülikooli Kliinikumi juhatuse esimees. Urmas Siigur lõpetas 1981. aastal Tartu Riikliku Ülikooli arstiteaduskonna (cum laude) ning 1982. aastal kirurgia internatuuri. Kandidaadiväitekirja kaitses Urmas Siigur Tartu Ülikoolis 1990. aastal, doktoriväitekirja aga 1997. aastal Karolinska Instituudis Stockholmis. Aastatel 1982–1984 töötas ta kirurgina Tartu Linna Onkoloogia Dispanseris, 1982–1991 vanemlaborandina, nooremteadurina, teadurina ja vanemteadurina Üldmolekulaarpatoloogia Instituudis, 1991–1996 Maarjamõisa Haigla laboriosakonna juhatajana, 1996–1999 aprillini Tartu Ülikooli Kliinikumi Ühendlabori juhatajana. Aastatel 1999–2002 oli ta SA Tartu Ülikooli Kliinikumi juhatuse liige, haldusalaks ravi-, õppe- ja teadustöö. Alates 8. veebruarist 2002 kuni 30. septembrini 2018 oli Urmas Siigur SA Tartu Ülikooli Kliinikumi juhatuse esimees. Alates 2020. aasta jaanuarist on ta ajakirja Eesti Arst peatoimetaja. Urmas Siigur on avaldanud üle 40 teadusartikli, peamiselt mikroobiökoloogiast. Urmas Siigur on abielus ja tal on viis last. Tema isa oli õigusteadlane Heino Siigur (1930–2021). 2016 Tartu Tähe kavaler 2019 Tartu Ülikooli Kliinikumi preemia Ajakiri «Eesti Arst» saab uue peatoimetaja, Postimees, 4. november 2019
Berkeley (täpsustus)

Berkeley on mitme koha nimi: Berkeley on linn USA-s Californias. Berkeley on asula Inglismaal Gloucestershire'is. Anthony Berkeley Cox (1893–1971) oli inglise kirjanik ja ajakirjanik. George Berkeley (1685–1753) oli inglise filosoof. Lennox Berkeley (1903–1989) oli inglise helilooja. Xander Berkeley (1955–) on USA näitleja. Berkeley Software Distribution on vabatarkvaraline operatsioonisüsteem. California Ülikool Berkeleys asub USA-s.
T-34/57

T-34/57 on Nõukogude Liidus projekteeritud keskmine tank (tankihävitaja), mida ehitati mõningad masinad aastatel 1941 ja 1943. 1940. aasta suvel otsustati konstrueerida uus 55–60 mm tankitõrjekahur, kuna 45 mm kahur oli muutunud ebaefektiivseks. Aasta lõpuks valmis 57 mm tankitõrjekahurist ZIS-2 (ЗИС-2) tankivariant ZiS-4 (ЗИС-4), mis otsustati paigaldada tankile T-34. Kuna tankil T-34 oleva kahuri F-34 (Ф-34) toru läbimõõt oli ZIS-4 omast suurem, lisati uuele kahurile muhv, mis asus maski ja kahuri kokkupuute kohas. See lahendus võimaldas paigutada isegi lahinguolukorras tankile uue kaliibriga suurtüki. Suurtüki 30-kraadine tõstenurk pidi võimaldama vaenlast tulistada suure vahemaa tagant, jäädes ise kaitstuks. Katsetused aga näitasid, et suurtükk ZiS-4, pikkusega 73 kaliibrit ning mürsu algkiirusega 900 m/s, läbistas 30-kraadise nurga all paigutatud 90 mm soomusplaadi kõigest 100 meetri kauguselt. Kuni Harkovi tehase evakueerimiseni suudeti valmis ehitada 21 ZiS-4-ga relvastatud T-34/57, millest 10 võtsid 21. tankibrigaadi koosseisus osa Moskva lahingust. 1943. aasta suvel, kui sakslastel oli valminud uus tank Panther, tõusis uuesti päevakorda 57 mm tankitõrjekahuriga relvastatud T-34. Augustis saabusid lahingukatsetusteks rindele kolm T-34/57, mis olid relvastatud moderniseeritud tankitõrjekahuriga ZiS-4M. Kuigi masinad olid rindel 15. augustist kuni 5. septembrini, kukkusid katsetused läbi, kuna selle aja jooksul ei kohtutud ühegi vastase tankiga. Siiski katsetati tanke vastase mahajäetud masinate ja dzottide tulistamisega, millega tuldi edukalt toime. Masin siiski seeriatootmisse ei läinud, kuna 57 mm kahuri kildmürskude kvaliteet oli vilets (mittetäielik plahvatus või plahvatuse puudumine) ning mürsu väike lõhkeainekogus tegi ta võitluses elavjõuga ebaefektiivseks. 1944. aastal lõpetati kõik tööd 57 mm tankitõrjekahurite kallal. T-34 The Russian Battlefield – Т-34 танк-истребитель vene keeles